**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de **COMUNA MĂRIȘEL reprezentat prin GHIC VIOREL - primar** cu sediul/domiciliul în comuna Mărișel, sat Mărișel, nr. 610, jud Cluj, înregistrată la APM Cluj cu nr. 18504/24.08.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 18778/28.08.2023, nr. 21173/04.10.2023, 21581/11.10.2023, nr. 22063/18.10.2023, nr. 22112/19.10.2023, nr. 23918/08.11.2023, nr. 24774/21.11.2023 și nr. 24478/16.11.2023 și nr. 12092/24.05.2023 și a consultărilor desfăşurate în cadrul şedinţei Comisiei de Analiză Tehnică din data de 14.11.2023, că proiectul ***,,* Înființarea sistemelor publice inteligente alternative (SPIA) pentru procesarea apelor uzate menajere în Comuna Mărișel, județul Cluj*”***  propus a fi realizat comuna Mărișel, sat Mărișel, jud. Cluj***,*** **nu se supune evaluării impactului asupra mediului și nu se supune evaluării SEICA**.

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadreaza in prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **10. b) – *„Proiecte de dezvoltare urbană, inclusiv construcția centrelor comerciale și a parcărilor auto publice”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările PUG aprobat, cu HCL Mărișel nr. 31/1999, cu valabilitatea prelungită prin HCL Mărișel nr. 73/2022.

* Conform Certificatului de Urbanism nr. 1150/21.08.2023, emis de Consiliul Județean Cluj:
* Imobilele sunt situate parțial în intravilanul și parțial în extravilanul comunei Mărișel. Imobilul este domeniul public al județului Cluj și domeniul public al comunei Mărișel;
* destinație:

 a) teritoriu intravilan - zona de circulație CC:

* funcțiunea dominantă: circulația rutieră a mijloacelor de transport;
* funcțiuni complementare: spații verzi, rețele tehnico-edilitare
* permisiuni: amenajări specifice menite să asigure o circulație fluentă şi sigurță pentru toți participanții la trafic;
* interdicții: orice construcție definitivă sau provizorie care ar putea afecta suprafața carosabilă sau zona de protecție a drumurilor

b) teritoriu extravilan:

"Pe terenurile din extravilan, în condițiile Legii şi ale art. 90-103 din Legea fondului funciar nr. 18/1991, republicată, cu modificările şi completările ulterioare, se pot executa lucrări pentru rețele magistrale, căi de comunicație, îmbunătățiri funciare, rețele de telecomunicații ori alte lucrări de infrastructură, construcții/amenajări pentru combaterea şi prevenirea acțiunii factorilor naturali distructivi de origine naturală (inundații, alunecări de teren, eroziunea solului), anexe gospodăreşti ale exploatațiilor agricole, precum construcții si amenajări speciale." (conform Ordin nr. 839/2009 NORME METODOLOGICE din 12 octombrie 2009)

* categoria de folosință: căi de comunicații;

c) la evaluarea proiectului au fost luate în considerare criteriile prevăzute în Anexa nr. .3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială (spațiu verde);

j) amplasamentul nu este situat în interiorul sau vecinătatea niciunei arii naturale protejate;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **intră sub incidența prevederilor art.48 si 54 din Legea apelor nr. 107/1996**, cu modificările și completările ulterioare;

Conform deciziei nr. 280/CJ din 08.11.2023, emisă de AN Apele Române, ABA Someș-Tisa, SGA Cluj, pentru proiectul propus nu este necesară elaborarea SEICA, întrucât lucrările prevăzute vor fi cu impact local asupra corpului de apă de suprafață Răcătău-izvoare-derivație Răcătău și afluenți; RORW2.1.31.9.4\_B1, pe perioada desfășurării lucrărilor.

**IV.** **Caracteristicile proiectului**

* **Amplasament:** parcela studiată se află parțial în intravilanul și parțial în extravilanul comunei Mărișel.
* **Descriere succintă a proiectului:**

**Se propun:** înfiintarea sistemelor publice inteligente alternative (SPIA) pentru procesarea apelor uzate. Cu solutia propusa canalizarea apelor uzate si epurarea acestora inainte de evacuare se va realiza cca. 95%.

Scopul general al investitiilor din componenta I este de a îmbunătăți capacitatea operatorilor regionali ai infrastructurii de apă, precum și calitatea și eficiența colaborării dintre aceștia și autoritățile locale și consolidarea cadrului de reglementare pentru managementul sustenabil al sectorului de apă și apă uzată și pentru accelerarea accesului populației la servicii de calitate conform directivelor europene.

Avand in vedere, ca gospodariile sunt imprastiate in teritoriu, acestea aliniindu-se in timp de-a lungul drumurilor si crangurile au astfel in multe zone aspectul de sat rasfirat, exceptie facand valea Somesului Cald, unde au aspect de sat de vale. (Rusesti-Rosesti) si intre trupurile comunei distantele sunt si de 1-2 km, sistemul de canalizare propus este cel mai favorabil, fiind propus cate un bazine inteligent de colectare a apei uzate pentru fiecare grup de case, la care converg conductele de canalizare de la case.

 S-a estimat, ca sistemul public inteligent alternativ pentru procesarea apelor uzate s-ar putea aplica pentru cca. 198 microzone ale comunei, pentru fiecare microzona fiind prevazut cate un SPIA. Prin sistemul public inteligent alternativ pentru procesarea apelor uzate urbane se asigură colectarea, transportul, epurarea apelor uzate şi evacuarea apelor epurate în emisar provenite de la utilizatorii din unităţile administrativ-teritoriale care nu îndeplinesc indicatorii tehnico-financiari de fezabilitate pentru finanţarea şi dezvoltarea proiectelor de investiţii în sistemul public de canalizare.

Sistem public inteligent alternativ pentru procesarea apelor uzate - în conformitate cu prevederile art. 37^2 alin. (3) lit. b) şi art. 37^2 alin. (4) din Legea serviciului de alimentare cu apă şi de canalizare nr. 241/2006, republicată, cu modificările şi completările ulterioare, înseamnă ansamblul construcţiilor şi terenurilor aferente instalaţiilor tehnologice, echipamentelor funcţionale şi dotărilor specifice, prin care se realizează serviciul public inteligent alternativ pentru procesarea apelor uzate.

Se propune Înfiintarea sistemelor publice inteligente alternative (SPIA) pentru procesarea apelor uzate, enumerate in Ghidul specific aprobat de Ordinul nr. 3200/2022 al Ministrului mediului, apelor și pădurilor, care consta in urmatoarele lucrari in principiu :

* Racorduri de canalizare de la punctul de delimitare și preluare, bazine inteligente colectoare ale apei uzate, cămine şi construcții si vidanjarea bazinelor si transportarea apelor uzate la o statie de epurare.
* Pentru transmiterea la distanta a datelor se prevede monitorizarea bazinelor prin Senzor de nivel hidrostatic pentru masurare nivel, Senzor plutitor de apa uzata monitorizarea avarie minim – maxim rezervor, Senzor efractie capac bazin si Echipament comunicatie RTU compatibil RTU alimentare cu baterie transmisie date rezervor cu monitorizare locala si transmisie de date GSM la distanta catre dispecerat ( Primarie ), precum si Sistem SCADA pentru monitorizare in dispecer la primarie, Server si statie de lucru SCADA pentru monitorizare si alertare umplere bazine.

Apele evacuate in reteaua de canalizare a localitatii vor avea indicatorii de calitate prevazuti in NTPA-011 - Norme tehnice privind colectarea, epurarea şi evacuarea apelor uzate orăşeneşti (Anexa 1) si NTPA-002/2002 - Normativ privind condiţiile de evacuare a apelor uzate din reţelele de canalizare ale localităţilor şi direct în staţiile de epurare.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

 a) în cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

b) se vor utiliza exclusiv terenurile stabilite prin proiect pentru amplasarea organizărilor de şantier şi depozitarea materialelor de construcţie şi a deşeurilor rezultate din activităţile de construire în limita terenului deţinut de titular; lucrările de organizare de şantier şi de execuţie nu trebuie să afecteze terenurile adiacente; toate amenajările propuse se vor realiza fără afectarea proprietăţilor private; se vor delimita zonele de lucru astfel încât să se prevină/mimizeze distrugerea suprafeţelor vegetale din vecinătatea obiectivului; se interzice tăierea de arbori de pe amplasament sau din apropierea lui; se vor marca corespunzător, cu panouri de protecţie, terenurile ocupate temporar de organizarea de şantier sau afectate de lucrări temporare (excavări, săpături de şanţ, etc.); se vor lua toate măsurile pentru asigurarea acceselor auto şi pietonale pentru locuitorii din zonă; în timpul lucrărilor se va asigura circulaţia nestănjenită pe drumurile publice;

c) materialele de construcții vor fi aduse progresiv pe măsură ce lucrările avansează și în funcție de solicitări; depozitarea materialelor/utilajelor se va face numai în locuri special amenajate (suprafeţe izolate/impermeabilizate corespunzător) cu luarea tuturor măsurilor pentru asigurarea protecţiei factorilor de mediu; se vor amenaja spaţii pentru stocarea temporară a deşeurilor rezultate din lucrările de construcţie;

d) se va asigura colectarea selectivă şi controlată a deşeurilor rezultate şi eliminarea/ valorificarea lor prin firme autorizate şi specializate, pe bază de contracte ferme încheiate cu acestea fiind intezisă depozitarea lor în mod neorganizat pe sol; se va asigura transportul şi manipularea materialelor de construcţie pentru evitarea pierderilor din utilajele de transport;

e) se vor folosi mijloace de transport şi utilaje performante care nu produc pierderi accidentale de substanţe poluante care pot afecta direct sau indirect calitatea solului şi a apelor subterane în timpul funcţionării şi care nu generează zgomot peste limitele admise; se vor opri motoarele, utilajele pe durata pauzelor pentru diminuarea poluării aerului şi fonice; efectuarea operaţiilor de întreţinere a utilajelor se va executa doar în spaţii special amenajate;

f) executantul lucrărilor are obligaţia să aibă în dotare atât materiale absorbante şi substanţe neutralizatoare, cât şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc);

g) pe căile de acces se va rula cu viteză scăzută pentru a se evita ridicarea prafului şi producera suplimentară de zgomot etc.; se va evita desfăşurarea lucrărilor cu emisii de praf în perioade cu vânt puternic; în perioadele de trafic intens (transport materiale, etc.), în condiţii meteo de uscǎciune, căile de acces se vor stropi în vederea reducerii antrenării de particule în suspensie;

h) la ieşirea din zona lucrărilor se va asigura curăţarea roţilor autovehiculelor pentru evitarea antrenării pământului/noroiului pe şosea;

i) pe perioada de realizare a luvrărilor se vor lua măsuri pentru evitarea accidentării populației, prin:

* Marcarea corespunzătoare a lucărărilor periculoase;
* Protejarea/supravegherea utilajelor menținute în zona lucrărilor;

j) lucrările de construcție propuse nu vor afecta suprafața încadrată în UTR-Ve;

k) la finalizarea proiectului zonele afectate temporar de lucrări vor fi refăcute la starea iniţială;

l) **se vor respecta condițiile și prevederile tuturor avizelor emise de alte autorități - *Avizul de Gospodărire a apelor nr. xxxxxxx:***

- Pe parcursul executiei lucrarilor si dupa, constructorul si beneficiarul au obligatia de a asigura scurgerea libera a apelor, depozitarea de materiale sau stationarea utilajelor in albie fiind interzisa. In perioada de executie a lucrarilor se vor lua toate masurile ce se impun pentru evitarea poluarii apelor, pentru protectia factorilor de mediu pentru prevenire si combaterea poluarilor accidentale, in special cu produse petroliere ca urmare a exploatarii utilajelor tehnologice.

- Orice modificare fata de Documentatia tehnica si a Proiectului vizate spre neschimbare si a proiectului, care ar putea interveni pe parcursul lucrarilor va fi adusa la cunostinta emitentului avizului de gospodarire a apelor, responsabilitate care revine proiectantului.

- Începerea execuţiei se va anunţa obligatoriu cu 10 zile înainte la Sistemul de Gospodărire a Apelor Cluj

- Recepţia lucrărilor se va realiza obligatoriu în prezenţa delegatului Sistemului de Gospodărire a Apelor Cluj

- Se interzice evacuarea de ape uzate, deșeuri și alte substanțe poluante în apele de suprafață sau subterane.

**-** Se vor respecta prevederile H.G. 714/2022 pentru înscrierea/înregistrarea, controlul, exploatarea și întretinerea sistemelor individuale adecvate de colectare și epurare a apelor uzate.

Conform H.G. 714/2022 se vor avea în vedere urmatoarele:

- Instalațiile standardizate de tip bazine vidanjabile etanșe pentru stocarea apelor uzate/epurarea apelor uzate trebuie să respecte standardele specifice în vigoare, respectiv SR EN 12566-1:2016 și SR EN 12566-4:2016/SR EN 12566-3:2016, SR EN 12566-6:2016 și SR EN 12566-7:2016

- La finalizarea lucrariilor, beneficiarul are obligatia de a se inscrie in registru de evidență a sistemelor individuale adecvate a UAT Gilau.

- Pentru sistemele individuale adecvate de colectare a apelor uzate se va încheia un contract cu o firmă de vidanjare în vederea transportului apelor uzate la o stație de epurare.

**-** După finalizarea lucrărilor si inaintea punerii in functiune, beneficiarul are obligația să solicite emiterea Autorizației de Gospodărire a Apelor în conformitatea cu prevederile Legii Apelor nr. 107/1996 cu completările și modificările ulterioare.

m) titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării, conform cap. V, art. 34, alin.1 din **Legea nr. 292/2018** privind evaluarea impactului anumitor proiecte publice şi private asupra mediului

 n) la finalizarea lucrărilor titularul va notifica APM Cluj în vederea verificării conformării cu prevederile prezentului act de către reprezentanţii Agenţiei pentru Protecţia Mediului Cluj.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

cons. Luisa OPREA cons. Romina TINTELECAN

19.05.2023